laion/Wikipedia-Exotic huggingface dataset:
ঘটমাঝি ইউনিয়ন

ঘটমাঝি ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ২৬টি গ্রাম নিয়ে গঠিত। ঘটমাঝি ইউনিয়নের মোট আয়তন ৪,১৬৭ একর বা ১৬.৮৭ বর্গ কিলোমিটার। গ্রামের সংখ্যা ২৬টি। ঘরবাড়ির সংখ্যা ৫,২৯৩টি। এই ইউনিয়নের মধ্য দিয়ে বয়ে গেছে কুমার নদী। ২০১১ সালের হিসেব অনুযায়ী এ ইউনিয়নে ১৬.৫৩ কিলোমিটার পাকারাস্তা ও ৩৮.৪১ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৯টি এবং মন্দিরের সংখ্যা ৩টি। বাংলাদেশের ২০১১ সালের আদমশুমারী অনুযায়ী ঘটমাঝি ইউনিয়নের ৫,২৯৩টি পরিবারে মোট জনসংখ্যা ২৫,৬৮৮ জন এবং প্রতি বর্গ কিলোমিটারে ১৫০০ জন লোক বাস করে। এদের মধ্যে ১২,৮৮৫ জন পুরুষ ও ১২,৮০৩ জন মহিলা এবং লিঙ্গ অনুপাত ১০১। মুসলিম ধর্মালম্বী ২৫,২৩২ জন ও হিন্দু ধর্মালম্বী ৪৫৬ জন। ২০১১ সালের হিসেব অনুযায়ী ঘটমাঝি ইউনিয়নের সাক্ষরতার হার ৪৮.০% (পুরুষ ৫১.৯%, মহিলা-৪৪.১%)। এ ইউনিয়নে ১টি মাধ্যমিক বিদ্যালয়, ১টি মাদ্রাসা এবং ১২টি সরকারি প্রাথমিক বিদ্যালয় রয়েছে। "ঘটমাঝি ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। সংগ্রহের তারিখ ২০২০-০১-০৫।  "মাদারীপুর সদর উপজেলা"। বাংলাদেশ জাতীয় তথ্য বাতায়ন। সংগ্রহের তারিখ ২০২০-০১-০৩।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ জানুয়ারি ২০২০।
কালিকাপুর ইউনিয়ন, মাদারীপুর সদর

কালিকাপুর ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৪টি গ্রাম নিয়ে গঠিত। কালিকাপুর ইউনিয়নের মোট আয়তন ৫,১৮৬ একর বা ২১.০০ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৩,৯৬১টি। এই ইউনিয়নের মধ্য দিয়ে বয়ে গেছে আরিয়াল খাঁ নদী। ২০১১ সালের হিসেব অনুযায়ী এ ইউনিয়নে ৭.৮১ কিলোমিটার পাকারাস্তা ও ২৯.৭১ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৬টি এবং মন্দিরের সংখ্যা ১টি। বাংলাদেশের ২০১১ সালের আদমশুমারী অনুযায়ী কালিকাপুর ইউনিয়নের ৩,৯৬১টি পরিবারে মোট জনসংখ্যা ২০,৩৮৩ জন এবং প্রতি বর্গ কিলোমিটারে ৯৭০ জন লোক বাস করে। এদের মধ্যে ১০,৫৭৬ জন পুরুষ ও ৯,৮০৭ জন মহিলা এবং লিঙ্গ অনুপাত ১০৮। মুসলিম ধর্মালম্বী ২০,২৫৪ জন ও হিন্দু ধর্মালম্বী ১২৯ জন। ২০১১ সালের হিসেব অনুযায়ী কালিকাপুর ইউনিয়নের সাক্ষরতার হার ৮২.৫ (পুরুষ ৮৫, মহিলা-৮০)। এ ইউনিয়নে ১টি মাধ্যমিক বিদ্যালয়, ৪টি মাদ্রাসা এবং ১৪টি সরকারি প্রাথমিক বিদ্যালয় রয়েছে। "কালিকাপুর ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। সংগ্রহের তারিখ ২০২০-০১-০৫।  "মাদারীপুর সদর উপজেলা"। বাংলাদেশ জাতীয় তথ্য বাতায়ন। সংগ্রহের তারিখ ২০২০-০১-০৩।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ জানুয়ারি ২০২০।
কমল সিং

কমল সিং (২৯ সেপ্টেম্বর ১৯২৬ – ৫ জানুয়ারি ২০২০) ভারতের বিহারের একজন রাজনীতিবিদ ছিলেন। তিনি দুবার লোকসভার সদস্য হিসেবে নির্বাচিত হিয়েছিলেন। তিনি ডুমরাওঁ রাজ্যের সর্বশেষ মহারাজা ছিলেন। এছাড়া, তিনি ছিলেন প্রথম লোকসভার সর্বশেষ জীবিত ব্যক্তি। কমল সিং ১৯২৬ সালের ২৯ সেপ্টেম্বর জন্মগ্রহণ করেন। তিনি কর্নেল ব্রাউন কেমব্রিজ বিদ্যালয় ও ডি. এ. বি. মহাবিদ্যালয়ে পড়েছেন। এছাড়া, তিনি এলাহাবাদ বিশ্ববিদ্যালয় ও পাটনা আইন মহাবিদ্যালয়ে পড়াশোনা করেছেন। কমল সিং প্রথম লোকসভা নির্বাচনে শাহাবাদ উত্তর দক্ষিণ লোকসভা কেন্দ্র থেকে বিজয়ী হয়েছিলেন। এরপর, ১৯৫৭ সালে তিনি বক্সার লোকসভা কেন্দ্র থেকে জয়লাভ করেন। কমল সিং ২০২০ সালের ৫ জানুয়ারি ৯৩ বছর বয়সে প্রয়াত হন। "पहली लोकसभा के सांसद और बिहार डुमरांव राज के अंतिम महाराज कमल बहादुर सिंह नहीं रहे"। Amar Ujala (হিন্দি ভাষায়)। ৫ জানুয়ারি ২০২০। সংগ্রহের তারিখ ৫ জানুয়ারি ২০২০।  "पहली लोकसभा के अंतिम जीवित सांसद कमल सिंह का निधन, अटल बिहारी वाजपेयी से थे गहरे संबंध"। Dainik Jagran (হিন্দি ভাষায়)। ৫ জানুয়ারি ২০২০। সংগ্রহের তারিখ ৫ জানুয়ারি ২০২০।  "SINGH, SHRI KAMAL, B.A."। Lok Sabha। সংগ্রহের তারিখ ৫ জানুয়ারি ২০২০।  "Bihar"। Lok Sabha। সংগ্রহের তারিখ ৫ জানুয়ারি ২০২০।  "BIHAR BUXAR 1957 Candidate Names Party Winner Number Votes"। Times Now। সংগ্রহের তারিখ ৫ জানুয়ারি ২০২০। [স্থায়ীভাবে অকার্যকর সংযোগ] "Maharaja Kamal Singh, Indian MP During 1952-1962, Passes Away at 93"। india.com। ৫ জানুয়ারি ২০২০। সংগ্রহের তারিখ ৫ জানুয়ারি ২০২০।
পঞ্চম জাতীয় সংসদ

পঞ্চম জাতীয় সংসদ (৫ এপ্রিল ১৯৯১ - ২৪ নভেম্বর ১৯৯৫) ১৯৯১ সালের ২৭ ফেব্রুয়ারি পঞ্চম জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। নির্বাচনে প্রধান দুটি দলের মধ্যে বাংলাদেশ জাতীয়তাবাদী দল জাতীয় সংসদের ৩০০টির আসনের মধ্যে ১৪০টি এবং বাংলাদেশ আওয়ামী লীগ ৮৮টি আসনে জয়লাভ করে। বাংলাদেশ জাতীয়তাবাদী দল খালেদা জিয়াকে প্রধান করে সরকার গঠন করে। ১৯৯১ সালের ৫ এপ্রিল পঞ্চম সংসদের প্রথম অধিবেশন শুরু হয়। জনগণের সরাসরি ভোটে নির্বাচিত ৩০০ জন এবং সংরক্ষিত মহিলা আসনের ৩০ জনসহ মোট ৩৩০ জন সংসদ সদস্য নিয়ে পঞ্চম সংসদ যাত্রা শুরু করে। ২০ মার্চ মন্ত্রিসভা গঠিত হয়। আবদুর রহমান বিশ্বাস সংসদের স্পিকার এবং শেখ রাজ্জাক আলী ডেপুটি স্পিকার নির্বাচিত হন। পরবর্তীতে আবদুর রহমান বিশ্বাস রাষ্ট্রপতি নির্বাচিত হলে শেখ রাজ্জাক আলী স্পিকার এবং হুমায়ুন খান পন্নী ডেপুটি স্পিকার নির্বাচিত হন। সংসদে আওয়ামীলীগ বিরোধীদলের মর্যাদা পায় এবং শেখ হাসিনা বিরোধীদলীয় নেতা নির্বাচিত হন। এ সংসদ মোট ৪ বছর ৮ মাস স্থায়ী ছিলো। Islam, Syed Serajul (২০০১)। "Elections and politics in post-Ershad era in Bangladesh" (পিডিএফ)। Asian and African Studies। 10 (1): 160–173। সংগ্রহের তারিখ ৩০ ডিসেম্বর ২০১৮।  "প্রাক্তন সংসদসমূহ" (পিডিএফ)। জাতীয় সংসদ। ১৮ এপ্রিল ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০২০।  "১৯৭৩-২০১৪: কেমন ছিল দশ সংসদ নির্বাচন"। বাংলাদেশ প্রতিদিন। সংগ্রহের তারিখ ৪ জানুয়ারি ২০২০।  "জাতীয় সংসদ"। বাংলাপিডিয়া। সংগ্রহের তারিখ ৪ জানুয়ারি ২০২০।
মার্গারেট আলভা

মার্গারেট নাজারেথ আলভা (জন্ম ১৪ এপ্রিল ১৯৪২) একজন ভারতীয় রাজনীতিবিদ। তিনি ২০০৯ থেকে ২০১৪ সালের মধ্যে বিভিন্ন সময়ে গোয়ার ১৭তম রাজ্যপাল, গুজরাটের ২৩তম রাজ্যপাল, রাজস্থানের ১৯তম রাজ্যপাল এবং উত্তরাখণ্ডের ৪র্থ রাজ্যপাল হিসাবে দায়িত্ব পালন করেছেন। তিনি এর আগে কেবিনেট মন্ত্রী হিসেবে দায়িত্ব পালন করেছেন। তিনি রাজস্থানে পাঞ্জাবের গভর্নর শিবরাজ পাটিলের কাছ থেকে দায়িত্ব নেন, যিনি সেই রাজ্যের অতিরিক্ত দায়িত্ব পালন করছিলেন। গভর্নর নিযুক্ত হওয়ার আগে, তিনি ভারতীয় জাতীয় কংগ্রেসের একজন সিনিয়র ব্যক্তিত্ব ছিলেন এবং সর্বভারতীয় কংগ্রেস কমিটির যুগ্ম সম্পাদক ছিলেন। তার শাশুড়ি, ভায়োলেট আলভা, ১৯৬০-এর দশকে রাজ্যসভার দ্বিতীয় ডেপুটি চেয়ারপারসন ছিলেন। ১৭ জুলাই ২০২২-এ, সংযুক্ত প্রগতিশীল জোট এবং কিছু অন্যান্য অ-ইউপিএ বিরোধী দল তাকে ২০২২ সালের নির্বাচনে ভারতের উপরাষ্ট্রপতি পদের জন্য মনোনীত করেছিল। কিন্তু তিনি তার প্রতিপক্ষ জগদীপ ধনখরের কাছে ৬ আগস্ট ২০২২-এ ৩৪৬ ভোটের ব্যবধানে পরাজিত হন। "Niranjan Thomas Alva passes away"। Business Standard India। Press Trust of India। ৭ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ex-union minister Margaret Alva is Opposition's vice presidential candidate"। The Indian Express (ইংরেজি ভাষায়)। ২০২২-০৭-১৭। সংগ্রহের তারিখ ২০২২-০৭-১৭।  টেমপ্লেট:Governor of Gujaratটেমপ্লেট:Governors of Uttarakhandটেমপ্লেট:Governors of Rajasthan
তারিখ-ই-বঙ্গালাহ

তারিখ-ই-বঙ্গালাহ মুন্‌শি সলিমউল্লাহ রচিত একটি ইতিহাস গ্রন্থ যা বাংলার ইতিহাসের অন্যতম গুরুত্বপূর্ণ তথ্যসূত্র বলে বিবেচিত। গ্রন্থটি আনুমানিক ১৭৬৩ সালে এবং ফার্সি ভাষায় রচিত। এ গ্রন্থে বাংলার সুবাদার ইব্রাহিম খানের (১৬৮৯ - ১৬৯৮) সময় থেকে নবাব আলিবর্দী খানের (১৭৪০ - ১৭৫৬) সময় পর্যন্ত বাংলা ইতিহাসের সংক্ষিপ্ত এবং নির্ভরযোগ্য বর্ণনা পাওয়া যায়।
চতুর্থ জাতীয় সংসদ

চতুর্থ জাতীয় সংসদ (১৫ এপ্রিল ১৯৮৮ - ৬ ডিসেম্বর ১৯৯০) ১৯৯১ সালের ২৭ ফেব্রুয়ারি চতুর্থ জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। প্রধান বিরোধীদলসহ অধিকাংশ দল নির্বাচন বর্জন করে। জাতীয় পার্টি ৩০০টি আসনের মধ্যে ২৫১টি আসন লাভ করে সংখ্যাগরিষ্ঠতা অর্জন করে এবং মওদুদ আহমেদকে প্রধান করে সরকার গঠন করে। পরবর্তীতে মওদুদ উপরাষ্ট্রপতি হলে কাজী জাফর আহমেদ সংসদ নেতা হিসেবে দায়িত্ব পালন করেন। ২৫ এপ্রিল সংসদের প্রথম অধিবেশন অনুষ্ঠিত শুরু হয়। জনগণের সরাসরি ভোটে নির্বাচিত ৩০০ জন সংসদ সদস্য নিয়ে চতুর্থ সংসদ যাত্রা শুরু করে। এ সংসদ ২ বছর ৭ মাস স্থায়ী ছিল। সংরক্ষিত ৩০ জন মহিলা আসনের কথা থাকলেও এ সংক্রান্ত আইনের মেয়াদ শেষ হয়ে যাওয়ায় এ সংসদে সংরক্ষিত মহিলা আসনে কোন সদস্য ছিলেন না। শামসুল হুদা চৌধুরী সংসদের স্পিকার এবং মোহাম্মাদ রিয়াজ উদ্দীন আহমেদ ডেপুটি স্পিকার নির্বাচিত হন। "Tenure of All Parliaments"। www.parliament.gov.bd। ১২ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০২০।  "প্রাক্তন সংসদসমূহ" (পিডিএফ)। জাতীয় সংসদ। ১৮ এপ্রিল ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০২০।  "জাতীয় সংসদ"। বাংলাপিডিয়া। সংগ্রহের তারিখ ৪ জানুয়ারি ২০২০।
অ্যান্ড্রু এস ট্যানেনবম

অ্যান্ড্রু স্টুয়ার্ট "অ্যান্ডি" ট্যানেনবাম (ast নামেও পরিচিত) (জন্ম মার্চ ১৬, ১৯৪৪) নেদারল্যান্ডের ভ্রিজে ইউনিভার্সিটির কম্পিউটার বিজ্ঞানের একজন অধ্যাপক। কম্পিউটার বিজ্ঞানের ব্যবহারিক শিক্ষার জন্য তিনি মিনিক্স নামে একটি ইউনিক্স এর মত অপারেটিং সিস্টেম লিখে পরিচিতি পেয়েছেন। এছাড়া তিনি কম্পিউটার বিজ্ঞানের জন্য অনেক পাঠ্যপুস্তক লিখেছেন। তার মতে অধ্যাপনাই তার সবচেয়ে গুরুত্বপূর্ণ কাজ। Bal, H. E.; Steiner, J. G.; Tanenbaum, A. S. (১৯৮৯)। "Programming languages for distributed computing systems"। ACM Computing Surveys। 21 (3): 261। ডিওআই:10.1145/72551.72552।  Tanenbaum, Andrew S. (২০০৮)। Modern operating systems। Upper Saddle River, NJ: Pearson Prentice Hall। আইএসবিএন 0-13-600663-9।  Tanenbaum, Andrew S. (১৯৯৫)। Distributed operating systems। Englewood Cliffs, N.J: Prentice Hall। আইএসবিএন 0-13-219908-4।  Vogels, Werner (২০০৩)। Scalable Cluster Technologies for Mission Critical Enterprise Computing (গবেষণাপত্র)। Vrije Universiteit। উদ্ধৃতি টেমপ্লেট ইংরেজি প্যারামিটার ব্যবহার করেছে (link) A. S. Tanenbaum (1992-01-29)। "LINUX is obsolete"। সংবাদগোষ্ঠী: comp.os.minix। 12595@star.cs.vu.nl। সংগ্রহের তারিখ 2006-11-27।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) 2004 article about Linux, the Usenet debate, and the Alexis de Tocqueville Institution উইকিউক্তিতে অ্যান্ড্রু এস ট্যানেনবম সম্পর্কিত উক্তির সংকলন রয়েছে। উইকিমিডিয়া কমন্সে অ্যান্ড্রু এস ট্যানেনবম সংক্রান্ত মিডিয়া রয়েছে। Minix Article in Free Software Magazine contains an interview with Andrew Tanenbaum গণিত উদ্ভববিজ্ঞান প্রকল্পে অ্যান্ড্রু এস ট্যানেনবম The MINIX 3 Operating System MINIX Official Website
সাতবাড়িয়া ইউনিয়ন, কেশবপুর

সাতবাড়িয়া ইউনিয়ন বাংলাদেশের যশোর জেলার কেশবপুর উপজেলার একটি ইউনিয়ন। এটি ২০১৬ সালে স্থাপিত হয়। বর্তমান চেয়ারম্যান জনাব মোঃ সামছুদ্দীন দফাদার ১০নং সাতবাড়ীয়া ইউনিয়ন পরিষদের প্রথম চেয়ারম্যান জনাব মোঃ সামছুদ্দীন দফাদার। ১৯৩৫ সালে ত্রিমোহিনী বাজারে কপোতাক্ষ নদের তীর ঘেষে ১ নং ত্রিমোহিনী ইউনিয়ন পরিষদ স্থাপিত হয়। তখন এটি ব্রিটিশ সরকারের অধীনে ছিল ও চেয়ারম্যান ছিলেন ডাঃ এনায়েত হোসেন। ১৯৬৫ সালে চেয়ারম্যান মোঃ আব্দুল মতলেব জনগনের সুবিধার্থে সাতবাড়িয়া বাজারের কামকমিউনিটি সেন্টারে ইউনিয়নের কেন্দ্র বিন্দু স্থানান্তরিত করেন এবং ১৯৬৫ সাল হতে সাতবাড়িয়া বাজারের কামকমিউনিটি সেন্টারে কার্যক্রম চলে আসছিল। ১৭ মে ২০১৬ সালে সরকার ১ নং ত্রিমোহিনী ইউনিয়ন পরিষদকে বিভক্ত করে ১ নং ত্রিমোহিনী ইউনিয়ন পরিষদ এবং নতুন ১০নং সাতবাড়িয়া ইউনিয়ন পরিষদ নামে দুইটি ইউনিয়ন গঠন। ১০নং সাতবাড়িয়া ইউনিয়ন পরিষদের কার্যক্রম আগস্ট ২০১৬ সালে শুরু হয়। ১০নং সাতবাড়ীয়া ইউনিয়ন পরিষদের প্রথম (০১ম) চেয়ারম্যান নির্বাচিত হন জনাব মোঃ সামছুদ্দীন দফাদার । এই ইউনিয়নে ১০ টি গ্রাম, ৭টি মৌজা ও ৬ টি বাজার (হাট) রয়েছে। গ্রামগুলো হলো:সাতবাড়িয়া উঃ, সাতবাড়িয়া দঃ, কড়িয়াখালি, বেগমপুর, কোমরপোল, জাহানপুর, চালিতাবাড়িয়া, ভালুকঘর উঃ, ভালুকঘর দঃ, দত্তনগর। এই ইউনিয়নের প্রথম চেয়ারম্যান হলেন সামছুদ্দীন দফাদার, তিনি ৭ আগস্ট ২০১৬ তারিখ থেকে দায়িত্বরত আছেন। ২০১৭ সালে নবগঠিত ১০নং সাতবাড়ীয়া ইউনিয়নের ইউনিয়ন পরিষদ কমপ্লেক্স ভবন উদ্ভোধন করেন জনপ্রশাসন প্রতিমন্ত্রী জনাবা ইসমাত আরা সাদেক। সার্বিক তত্ত্বাবধানে ইউপি চেয়ারম্যান জনাব মোঃ সামছুদ্দীন দফাদার। ১০ নং সাতবাড়িয়া ইউনিয়নের আয়তন ৯.৮০ বর্গ কিলোমিটার এবং লোকসংখ্যা ২৮,২০৩ জন (প্রায়) (২০১১ সালের আদমশুমারি অনুযায়ী)। এই ইউনিয়নে শিক্ষার হার প্রায় ৬৬% (২০০১ সালের শিক্ষাজরিপ অনুযায়ী)। এই ইউনিয়নে ৬টি সরকারি প্রাথমিক বিদ্যালয়, ৫টি মাদ্রাসা, ৫টি মাধ্যমিক বিদ্যালয় ও ১টি কলেজ রয়েছে। কেশবপুর শহর থেকে প্রায় পশ্চিম দিকে ০৬ কিলোমিটার কেশবপুর ও কলারোয়া উপজেলার মধ্যবর্তী সংযোগ সড়ক জাহানপুর,সাতবাড়িয়ার মধ্য দিয়ে চলে গেছে।প্রায় অধিকাংশ রাস্তা-ঘাট পিচ দিয়ে নির্মিত। এছাড়াও খাল বা নদীর উপর রয়েছে কালভার্ট, পুল, সেতু ইত্যাদি। যাতায়াতের জন্য রয়েছে মটরসাইকেল, ভ্যান, মটরভ্যান, ইজিবাইক, আলম-সাধু ইত্যাদি। বাওড় মর্শিনা, চালিতাবাড়ীয়া জমিদার বাড়ী।
এফতেখারাবাদ

এফতেখারাবাদ (ফার্সি: افتخاراباد) হল ইরানের সিস্তান ও বালুচেস্তান প্রদেশের, খাশ শাহরিস্তানের কেন্দ্রীয় জেলার, ইসমাইলবাদ পল্লী জেলার একটি গ্রাম। ২০০৬ সালের আদমশুমারি অনুযায়ী, অঞ্চলটির জনসংখ্যা ছিল ১,২১২ জন এবং তাদের মধ্যে পরিবার ছিল ২২২ জন। Eftekharabad can be found at GEOnet Names Server, at this link, by opening the Advanced Search box, entering "10589851" in the "Unique Feature Id" form, and clicking on "Search Database". "Census of the Islamic Republic of Iran, 1385 (2006)"। Islamic Republic of Iran। ২০১১-১১-১১ তারিখে মূল (Excel) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পার্বত্য চট্টগ্রাম উপজাতীয় কল্যাণ সমিতি

পার্বত্য চট্টগ্রাম উপজাতীয় কল্যাণ সমিতি ১৯৬৬ সালে তৎকালীন পূর্ব পাকিস্তানে প্রতিষ্ঠিত একটি রাজনৈতিক দল। দলটি কাপ্তাই বাঁধ নির্মাণের ফলে বাস্তুচ্যুত ১,০০,০০০ জনগোষ্ঠীকে উপস্থাপন ও তাঁদের পুনর্বাসন ও ক্ষতিপূরণ আদায়ের লক্ষে তৈরি হয়। এর নেতৃত্বে ছিলেন অনন্ত বিহারী কীসা ও জে বি লারমা। এটি পার্বত্য চট্টগ্রাম জনসংহতি সমিতির পূর্বসূরী ছিল, যা পরে পার্বত্য চট্টগ্রামের প্রধান রাজনৈতিক দল হিসাবে আত্মপ্রকাশ করে এবং উপজাতি ও জনগণের স্বায়ত্তশাসন ও অধিকার অর্জনের জন্য বাংলাদেশ রাষ্ট্রীয় বাহিনীর বিরুদ্ধে বিদ্রোহ চালানোর জন্য শান্তি বাহিনী প্রতিষ্ঠা করে। পার্বত্য চট্টগ্রাম উপজাতীয় কল্যাণ সমিতির সমর্থন নিয়ে ১৯৭০-এর নির্বাচনে স্বতন্ত্র প্রার্থী হিসেবে মানবেন্দ্র নারায়ণ লারমা চট্টগ্রাম থেকে প্রাদেশিক পরিষদের সদস্য নির্বাচিত হন। বাংলাদেশের জন্মের পর মানবেন্দ্র নারায়ণ লারমা ২৪ এপ্রিল ১৯৭২ সালে বাংলাদেশের খসড়া সংবিধান প্রণেতাদের কাছে পার্বত্য চট্টগ্রামের স্বায়ত্তশাসনের দাবিসহ মোট চার দফা দাবি পেশ করেন। দাবিগুলো ছিল: (ক) পার্বত্য চট্টগ্রামের স্বায়ত্তশাসন এবং নিজস্ব আইন পরিষদ গঠন (খ) সংবিধানে ১৯০০ সালের রেগুলেশনের অনুরূপ সংবিধির অন্তর্ভুক্তি (গ) উপজাতীয় রাজাদের দপ্তর সংরক্ষণ (ঘ) ১৯০০ সালের রেগুলেশন সংশোধনের ক্ষেত্রে সাংবিধানিক বিধিনিষেধ এবং পার্বত্য চট্টগ্রামে বাঙালিদের বসতি স্থাপনে নিষেধাজ্ঞা আরোপ। যদিও দাবিগুলি সরকার গ্রহণ করেনি। "পার্বত্য শান্তিচুক্তির বেশিরভাগ ধারাই বাস্তবায়িত, পূর্ণ বাস্তবায়ন নিয়ে ভিন্ন মত"। বাংলা ট্রিবিউন। ৩১ ডিসেম্বর ২০১৮। সংগ্রহের তারিখ ৬ জানুয়ারি ২০২০। [স্থায়ীভাবে অকার্যকর সংযোগ] ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "পার্বত্য চট্টগ্রাম জনসংহতি সমিতি"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
মাদ্রাজ বিশ্ববিদ্যালয়

মাদ্রাজ বিশ্ববিদ্যালয় হল ভারতের তামিলনাড়ুর চেন্নাইয়ে অবস্থিত একটি অন্যতম প্রাচীন বিশ্ববিদ্যালয়। লন্ডন বিশ্ববিদ্যালয়ের অনুসরণে ৫ সেপ্টেম্বর ১৮৫৭ খ্রিস্টাব্দে এই বিশ্ববিদ্যালয়ের রূপরেখা বাস্তবায়িত হয়। এটি একটি কলেজিয়েট রিসার্চ বিশ্ববিদ্যালয় এবং শহরে ছয়টি ক্যাম্পাস রয়েছে: চাপাউক, মেরিনা, গুইন্ডি, তারামানি, মাদুরাভোয়েল এবং চেটপেট। এটি ১৮ টি স্কুল-এর অধীনে স্নাতকোত্তর শিক্ষাদান এবং গবেষণা বিভাগের ৮৭ টি একাডেমিক বিভাগের অধীনে ২৩০ টিরও বেশি কোর্স সরবরাহ করে, যেখানে বিজ্ঞান, সামাজিক বিজ্ঞান, মানবিকতা, ব্যবস্থাপনা ও চিকিৎসার পাশাপাশি ১২১ অধিভুক্ত কলেজ এবং ৫৩ টি অনুমোদিত গবেষণা সংস্থার বিভিন্ন ক্ষেত্র রয়েছে। ন্যানোপ্রযুক্তি, ফোটোনিকস এবং নিউরোটক্সিসিটির উন্নত গবেষণার জন্য এই বিশ্ববিদ্যালয়টিতে জাতীয় কেন্দ্র রয়েছে। এছাড়াও, বায়ো ফিজিক্সে তিনটি কেন্দ্রের অ্যাডভান্সড স্টাডি (সিএএস), উদ্ভিদ বিজ্ঞান এবং গণিতে রয়েছে। মাদ্রাজ বিশ্ববিদ্যালয় দুটি ভারতীয় পদার্থবিজ্ঞানের নোবেল বিজয়ী, সিভি রমন এবং সুব্রাহ্মণ্য চন্দ্রশেখরের আলমা ম্যাটার, এ.পি.জে. আবদুল কালাম সহ ভারতের পাঁচ রাষ্ট্রপতি, এবং শ্রিনিবাস রামানুজন সহ একাধিক উল্লেখযোগ্য গণিতবিদ। Indian Universities in the 2014 QS University Rankings: BRICS. Top Universities (24 June 2014). Retrieved on 27 September 2015.
ভেন্নার তেল

ক্যাস্টর অয়েল বা ভেন্নার তেল হল উদ্ভিজ্জ তেল, যেটি ভেন্নার বীজ থেকে পাওয়া যায়। সম্ভবত নামটি এসেছে ক্যাস্টরিয়ামের পরিবর্তে এটির ব্যবহার হিসাবে। ভেন্নার তেল বর্ণহীন, স্বতন্ত্র স্বাদ এবং গন্ধ বিশিষ্ট। এটির বাষ্পীভবন মান ৩১৩ °সে (৫৯৫ °ফা) এবং ঘনত্ব ৯৬১ kg/m3। ভেন্নার তেল এবং এটির উপজাতসমূহ সাবান, পিচ্ছিলকারক, হাইড্রোলিক এবং ব্রেকের তরল, রং, আবরণ, কালি, ঠান্ডা প্রতিরোধী প্লাস্টিক, নাইলন, ফার্মাসিউটিকাল ঔষধ এবং সুগন্ধি উৎপাদনে ব্যবহৃত হয়। বিভিন্ন ব্যবহারের জন্য বার্ষিক ২,৭০,০০০–৩,৬০,০০০ টন (৬০০–৮০০ মিলিয়ন পাউন্ড) উৎপাদিত হয়। এই তেল নানা ধরনের রোগ থেকে নিরাময় পাওয়ার জন্য ব্যবহার করা হয়। যেমন: পেট ফাঁপায়, ক্রিমি উপদ্রবে, বৃদ্ধি বা বাতজ রোগ, কোথাও কেটে গেলে, কোনো জায়গা পুড়ে গেলে ইত্যাদিতে ব্যবহার করা হয়। Thomas, Alfred (২০০৫)। "Fats and Fatty Oils"। Ullmann's Encyclopedia of Industrial Chemistry। Weinheim: Wiley-VCH। আইএসবিএন 978-3527306732। ডিওআই:10.1002/14356007.a10_173।  Casselman, William Gordon। "Castor"। Bill Casselman's Canadian Word of the Day। ৩ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৪।  Aldrich Handbook of Fine Chemicals and Laboratory Equipment। Sigma-Aldrich। ২০০৩। [পূর্ণ তথ্যসূত্র প্রয়োজন] Mutlu, H; Meier, MAR (জানুয়ারি ২০১০)। "Castor oil as a renewable resource for the chemical industry"। European Journal of Lipid Science and Technology। 112 (1): 10–30। ডিওআই:10.1002/ejlt.200900138।
নাজমা আক্তার

নাজমা আক্তার (জন্ম: ১৮ সেপ্টেম্বর ১৯৬২) নাজমা নামে পরিচিত ভারতীয় বংশউদ্ভুত ব্রিটিশ গায়িকা। তিনি ইংল্যান্ডের চেলসফোর্ডে জন্মগ্রহণ করেন। নাজমা বার্মিংহাম অ্যাসটন বিশ্ববিদ্যালয়ের রসায়ন প্রকৌশল নিয়ে পড়াশোনা করেছিলেন।তার বাবা, ভাই এবং বোনও প্রকৌশলী। ১৯৮৪ সালে তিনি বার্মিংহাম এশিয়ান গানের প্রতিযোগিতা অংশগ্রহণ করে বিজয়ী হন। ১৯৮৭ সালে তার প্রথম অ্যালবাম প্রকাশ পায়। তিনি জাজ এবং রক স্যাক্সোফোনিস্ট স্টান হ্যারিসনের অন্যান্য অভিনয়শিল্পীদের গান এবং ভিডিওতে অভিনয়শিল্পী হিসাবে কাজ করেন। নাজমা স্যাক্সোফোনালিস্ট ফ্ল্যাটিস্ট মাইকেল জে পারলেট এবং নবার্ট রবার্ট প্ল্যান্ট এবং জিমি পেজের সাথেও কাজ করেছেন। গজল, ১৯৮৮ ক্বারীব, ১৯৯৮ অতীশ, ১৯৯০ পুকার, ১৯৯২ ফরেনবিড কিস: এস ডি ডি বর্মনের গানগুলি, ১৯৯৬ বিবিদ, ২০০২ ফরিয়াদ: স্রষ্টার কাছে আবেদন, ২০০৮ রিশ্তে, ২০০৯ "Najma"। Oxford Reference। সংগ্রহের তারিখ ২০১৮-০৮-০৫।  "Pakistan's non-resident nightingale"। ২ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১৯।  www.musicianguide.com Najma Biography "Who is Najma, and what did she contribute to music?"। eNotes। সংগ্রহের তারিখ ১৩ এপ্রিল ২০১৯।  "Archived copy"। ২০০৮-০৫-২১ তারিখে মূল থেকে আর্কাইভ করা। সংগ্রহের তারিখ ২০০৯-০৬-০৫।
অডিও সহ আধ্বব ব্যঞ্জনধ্বনি ছক

এই নিবন্ধটি অডিও ফাইলে ইনলাইন লিঙ্ক অন্তর্ভুক্ত করে। আপনার যদি ফাইলগুলো চালতে সমস্যা হয় তবে মিডিয়া সাহায্য দেখে নিন। এই নিবন্ধে আধ্বব চিহ্ন রয়েছে। সঠিক রেন্ডারিং সমর্থন ছাড়া, আপনি হয়ত ইউনিকোড অক্ষর-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন। আন্তর্জাতিক ধ্বনিমূলক বর্ণমালা (সংক্ষেপে আ-ধ্ব-ব) বা আন্তর্জাতিক ধ্বনিলিপি হচ্ছে একটি আন্তর্জাতিক ধ্বনিভিক্তিক প্রতিবর্ণীকরণ পদ্ধতি যা আন্তর্জাতিক ধ্বনিবিজ্ঞান সংগঠন বিশ্বের সব কথিত ভাষার সব ধ্বনিকে প্রমিতভাবে তুলে ধরার জন্য ঊনবিংশ শতকের শেষ দিকে সৃষ্টি করেছিল। এটি আন্তর্জাতিক ফোনেটিক অ্যাসোসিয়েশন দ্বারা কথ্য ভাষার শব্দগুলির মানসম্পন্ন উপস্থাপনা হিসাবে তৈরি হয়েছিল। যেসব ব্যঞ্জনধ্বনি উচ্চারণকালে ফুসফুসের চাপের কারণে বহির্গামী বায়ুপ্রবাহ সৃষ্টি হয় সেগুলোকে ফুসফুসনির্গত ব্যঞ্জনধ্বনি বলা হয়। বায়ু ফুসফুস থেকে তিনটি পথ দিয়ে বের হতে পারে: নাসিক পথে, কেন্দ্রিক পথে, বা পার্শ্বিক পথে। পৃথিবীর ভাষাসমূহে, এবং আন্তর্জাতিক ধ্বনিমূলক বর্ণমালায়, বেশিরভাগ ব্যঞ্জনধ্বনিই এই ধরনের ব্যঞ্জনধ্বনি। বাংলার সমস্ত ব্যঞ্জনধ্বনি এই শ্রেণীর অন্তর্গত। ফুসফুসনির্গত ব্যঞ্জনধ্বনি ছকে অনুভূমিকভাবে ব্যঞ্জনধ্বনির উচ্চারণের স্থান, অর্থাৎ শ্বাসবায়ু বাগ্‌যন্ত্রের যে অংশে বাধা পায়, এবং উল্লম্বভাবে বাধার প্রকৃতি অনুযায়ী সাজান। উচ্চারণ স্থান অনুযায়ী ছকের শ্রেণিবিভাগগুলি হল উভয়ৌষ্ঠ্য, দন্তৌষ্ঠ্য, দন্ত্য, দন্তমূলীয়, পশ্চাদ্দন্তমূলীয়, মূর্ধন্য, তালব্য, পশ্চাত্তালব্য, অলিজিহ্ব্য, গলনালীয়, কন্ঠনালীয়। বাধার প্রকৃতি অনুযায়ী ছকের শ্রেণিবিভাগগুলি হল স্পর্শ, নাসিক্য, কম্পিত, তাড়িত, উষ্ম, পার্শ্বিক উষ্ম, নৈকট্যক এবং পার্শ্বিক নৈকট্যক। আন্তর্জাতিক ধ্বনিবিজ্ঞান সংগঠন আ-ধ্ব-বর যে ছক প্রকাশ করে সেই ছকে জায়গার অভাবে ব্যঞ্জনধ্বনির সব দিক তুলে ধরা যায় না। আমরা যদি বাগ্‌যন্ত্র এবং তার অঙ্গগুলির পারস্পরিক সম্পর্ক পর্যবেক্ষেণ করি তাহলে দেখব যে আ-ধ্ব-ব ছকে উচ্চারণ স্থান অনুযায়ী আরও একটি শ্রেণী অন্তর্ভুক্ত করা যেতে পারে, অধিজিহ্ব্য ব্যঞ্জনধ্বনি। একইভাবে উচ্চারণ রীতি অনুযায়ী আরও তিনটি শ্রেণী অন্তর্ভুক্ত করা যেতে পারে, উষ্ম ধ্বনিকে বিভক্ত করে শিশ-উষ্ম ব্যঞ্জনধ্বনি এবং অশিশ-উষ্ম ব্যঞ্জনধ্বনি, এবং পার্শ্বিক তাড়িত ব্যঞ্জনধ্বনি। নিচে আন্তর্জাতিক ধ্বনিমূলক বর্ণমালার মূল ছকটির ফুসফুসনির্গত ব্যঞ্জনধ্বনির সারণিটি অ সহকারে অডিওসহ বর্ধিত আকারে দেওয়া হল। International Phonetic Association. (1999). Handbook of the International Phonetic Association: A guide to the use of the International Phonetic Alphabet. Cambridge: Cambridge University Press.
আনতারাহ ইবন শাদ্দাদ

আনতারাহ ইবন শাদ্দাদ (আরবি: عنترة بن شداد العبسي, ʿআনতারাহ ইবন শাদ্দাদ আল-ʿআবসি; খ্রিঃ ৫২৫–৬০৮), যিনি ʿআনতার নামেও পরিচিত, একজন ইসলাম-পূর্ব আরব নাইট ও কবি ছিলেন, যিনি একইসাথে তার কবিতা ও দুঃসাহসিক জীবনের জন্য বিখ্যাত। তার উল্লেখযোগ্য কবিতা দিয়ে মু'আলাকাত-এর একটি অংশ রয়েছে, যেগুলো একসময় কাবার দেয়ালে বিখ্যাত সাতটি "ঝুলন্ত ওডে"-র সংকলন। ʿআনতারাহ আরবের নাজদে জন্মগ্রহণ করেন। তার পিতা ছিলেন শাদ্দাদ আল-ʿআবসি, বনু আবসের একজন সম্মানিত যোদ্ধা। তার মা ছিলেন জাবিবাহ একজন ইথোপিয়ান মহিলা। তার বাবা যুদ্ধের সময় তার মাকে একজন দাসী হিশেবে অপহরণ করে আনেন। তিনি তাঁর গায়ের কালো রঙের জন্য "আরব কাক" (আল-আগরিবাহ আল-'আরব) নামে পরিচিত ছিলেন।ʿআনতারাহ নিজেও একজন দাস হিশেবে বড় হন। তিনি তার চাচাতবোন ʿআবলার প্রেমে পতিত হন, কিন্তু তার নিজের সামাজিক অবস্থানের জন্য বিয়ে করার আশা করতে পারেননি। তার বাবার স্ত্রী শাম্মিয়াহর শত্রুতারও স্বীকার হন তিনি। তিনি তার অসাধারণ ব্যক্তিগুণ, যুদ্ধে সাহস ও কবিতায় অসাধারণত্বের জন্য সম্মান ও জনপ্রিয়তা অর্জন করতে সক্ষম হন। অন্য একটি জাতি বনু ʿআবসকে আক্রমণের পর তিনি তার স্বাধীনতা অর্জন করেন। তার বাবা তাকে বললেন, "ʿআনতারাহ, যোদ্ধাদের সাথে যুদ্ধ করো", তিনি উত্তরে বললেন, "দাসরা যুদ্ধ করতে আক্রমণ করতে জানে না, দাসরা রক্ষা করতে জানে না, তারা শুধু তাদের প্রভুদের অধীনে কাজ করতে জানে, আর ছাগলের দুধ দোহাতে জানে।"। তার পিতা তাকে উত্তরে বললেন: "তোমার জাতিকে রক্ষা করো, ও ʿআনতার, তুমি স্বাধীন"। আক্রমণকারীদের হারানো পর, তিনি তার চাচাত বোনকে বিয়ে করার অনুমতি চান। বিয়ে করার জন্য আনতারাকে পূর্ব আরব রাজ্য থেকে বিশেষ একপ্রকারের উট আনতে হতো। ʿআনতারাহ ʿআবস ও দুবিয়ানের অনেকগুলো গোষ্ঠীর যুদ্ধে অংশ করেন। তার মৃত্যুর সময় ও ধরন নিয়ে বিভিন্ন বিতর্ক আছে। তাইয়ের যুদ্ধে তিনি মারা যান, অথবা বৃদ্ধ বয়সে মৃত্যুবরণ করেন। ʿআনতারাহর কবিতায় যুদ্ধপ্রি মূল্যবোধ, সাহসিকতা ও নায়োকচিত আচরনে কথা, সাথে সাথে ʿআবলার জন্য তার ভালবাসার কথা বলে। তার একটি কবিতা মু'আলাকাতে যুক্ত হওয়ার পর তার কবিতা অমরত্ব অর্জন করে। যুদ্ধ, বর্ম, অস্ত্র, ঘোড়া, মরু ও সেসময়ের বিভিন্ন থিমের উপস্থিতি তার কবিতাকে ঐতিহাসিক ও সাংস্কৃতিকভাবে গুরুত্বপূর্ণ করে তুলে। ʿআনতার ও ʿআবলার প্রেমকাহিনী আল-আসমায়ীর কাব্যিক সাগায় এসেছে, যিনি হারুনুর রশিদের একজন সভাকবি ছিলেন। আরব কফিঘরের ঐতিহ্যবহারী গল্প বলিয়েরা এখনও এ কবিতাগুলো আবৃতি করেন। ইংরেজি সাহিত্যের আর্থারিয়ান রোমান্সসমূহের সাথে এর গুরুত্বের তুলনা করা হয়। বৈৎলেহেমের সাতটি বিখ্যাত গোষ্ঠীর একটির নাম আনত্রেহ, যার নামকরণ করা হয়েছে ʿআনতারাহ থেকে। রাশিয়ান সুরকরা নিকোলাইন রিমস্কি-কোরশাকোভ তার ২ নং সিম্পনি লিখেন ʿআনতারের উপকথার উপর ভিত্তি করে। ১৮৯৮ সালে ফরাসি শিল্পী এতিয়েনে দিনেত ১৩ শতকের আরবি কবিতা আনতার-এর অনুবাদ করেন, যা ʿআনতারাহকে ইউরোপিয়দের নজরে আনে। লেবানিয় শিল্পী রফিক চরাফ আন্তার ও আবলার উপকথাকে ভিত্তি করে পেইন্টিঙের একটি ধারা নির্মান করেন।‌ আনতারার কবিতাগুলো উইলহেম অলওয়ার্ডটের লেখা দ্যা ডিভান্স অব দ্যা সিক্স এনশেন্ট এরাবিক পোয়েটস (লন্ডন, ১৮৭০) এ প্রকাশিত হয়; তারা পরবর্তীতে বৈরুতে (১৮৮৮) এ আলাদা করে প্রকাশিত হয়। ইবি (১৮৭৮). ইবি (১৯১১). লুইস ১৯৯২, পৃ. ২৮। "Rafic Charaf"। মোকবেল শিল্প সংগ্রহ। ২০১১। সংগ্রহের তারিখ ২ জানুয়ারি ২০২০।  লুইস, বার্নার্ড (১৯৯২)। Race and Slavery in the Middle East: An Historical Enquiry। অক্সফোর্ড বিশ্ববিদ্যালয় প্রেস। পৃষ্ঠা ২৮। আইএসবিএন 978-0-19-505326-5।  উইকিমিডিয়া কমন্সে আনতারাহ ইবন শাদ্দাদ সংক্রান্ত মিডিয়া রয়েছে। আনতারাহর ঝুলন্ত কবিতার ইংরেজি অনুবাদ সিংহ আন্তারা: নায়কদের বাপ